da en da nl ca da da da es da da da da da da da da da da da da da da da da da da da da id ru en sv da da da en da da da da da da da da da de da da da da da da da da da da da da da nl da en da da es nl da
Fagbevægelsen: Lønmodtagere skal have større befordringsfradrag | FH - Fagbevægelsens Hovedorganisation
19.8.2022 09:16:39 CEST | FH - Fagbevægelsens Hovedorganisation
Helt almindelige lønmodtagere med langt til arbejde skal have et forhøjet befordringsfradrag til både privat og offentlig transport på grund af stigende priser. Det foreslår Fagbevægelsens Hovedorganisation.
Priserne på alt fra energi til fødevarer stiger. Danmark oplever den højeste inflation siden 1984 – det rammer især lønmodtagerne med lave og mellem indkomster hårdt.
Derfor foreslår Fagbevægelsens Hovedorganisation(FH), som repræsenterer 1,3 millioner lønmodtagere, at befordringsfradraget midlertidigt bliver hævet.
”Vi er nødt til at hjælpe de helt almindelige lønmodtagere, der lige nu bliver ramt hårdt af de kraftigste prisstigninger i 40 år. Det gælder især dem, der har langt på arbejde og derfor lider under forhøjede transportudgifter,” siger Lizette Risgaard, formand for FH.
Forslaget vil hæve fradraget midlertidigt og er fuldt finansieret ved, at man undlader at sætte topskattegrænsen op til næste år. På den måde vil det ikke bidrage til yderligere inflation, men vil flytte midler til de danskere, der lider mest under de stigende priser.
En ny meningsmåling, Epinion har lavet for FH, viser et stort ønske i befolkningen om et højere fradrag. 61 procent mener, at politikerne bør sørge for, at personer med stigende udgifter til transport bliver hjulpet. Og mere end en fjerdedel oplever et pres på privatøkonomien som følge af de stigende transportudgifter.
”I en tid, hvor vi mangler arbejdskraft, er vi nødt til at motivere folk til også at søge jobs et stykke væk fra bopælen. Og det gør vi altså ikke, hvis transportudgifter bliver en stor bekymring for husstandene,” siger Lizette Risgaard.
Hæv satserne for fradrag
Lige nu er det sådan, at man kan få to kroner og 16 øre i fradrag for hver kilometer, man kører til og fra arbejde. Det tal inkluderer forhøjelsen på 18 øre, som Skatterådet gennemførte tidligere i år. Forhøjelsen svarer til ca. 30 kr. om måneden for en person med 30 km. til arbejde.
FH ønsker at kompensere lønmodtagerne, så det kan mærkes, og foreslår derfor at hjælpe de personer med lav eller normal indkomst, som har særlig langt til og fra arbejde.
Det bør gøres ved at lade flere få adgang til det ekstra fradrag og forhøje satserne for beboere i udkantskommunerne.
”Vores forslag er ansvarligt og retfærdigt. Ansvarligt, fordi det ikke hælder mere benzin på inflationsbålet. Og retfærdigt, fordi vi holder hånden under helt almindelige lønmodtagere, som har svært ved at få enderne til at nå sammen”, siger Lizette Risgaard.
En gennemsnitlig modtager af befordringsfradrag kører 30 kilometer til og fra arbejde. Bliver brændstof to kroner dyrere, vil vedkommende have en merudgift på 150 kroner om måneden, hvis vedkommendes køretøj kører 15 kilometer på literen. FH’s forslag vil sende de 100 af dem tilbage i form af ekstra fradrag.
Har man eksempelvis 48 kilometer hver vej, vil man få ekstra fradrag, der svarer til, at man får 140 af de 230 kroner, man vil have betalt ekstra, godtgjort.
Vil også afhjælpe offentlig transport
Forslaget fra FH har fokus på at være forsvarligt fra et klimamæssigt perspektiv. Derfor vil vi også gøre det mere attraktivt at benytte offentlig transport.
Vi foreslår konkret en forsøgsordning, hvor personer der allerede får befordringsfradrag, kan få erhvervspendlerkort. I dag er det nemlig sådan, at man ikke kan få begge dele.
Erhvervspendlerkort er en billig måde at rejse med det offentlige på, som endda betales over bruttolønnen. Dermed bliver udgiften endnu lavere for lønmodtageren. Men fordi, man i dag ikke kan få befordringsfradrag, hvis man har pendlerkortet, fravælger mange det. Selvom de kunne benytte det i stedet for bilen af og til – til gavn for klimaet.
”De nuværende regler betyder i praksis, at erhvervspendlerkortet kun er attraktivt for personer med høj indkomst, som har relativt kort afstand til og fra arbejde. Det kan vi ændre på ved at lave den her forsøgsordning, så beboere i yderkommuner med langt til arbejde kan prøve det af uden at miste deres mulighed for befordringsfradrag,” siger Lizette Risgaard.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Fagbevægelsen: Godt at regeringen sagde nej til mindstelønsdirektivet4.10.2022 11:15:22 CEST | Pressemeddelelse
Fagbevægelsen er glade for, at regeringen har stemt nej til mindstelønsdirektivet og opfordrer nu til et annullationssøgsmål mod EU.
Usikkerhed om arbejdsmiljøindsatsen i Danmark3.10.2022 17:21:47 CEST | Pressemeddelelse
Ved årsskiftet 2022/2023 står Arbejdstilsynet til at miste næsten 40 pct. af sine bevillinger til kontrollen med arbejdsmiljøet og social dumping, da der ikke ser ud til at være politisk vilje til at indgå en flerårig arbejdsmiljøaftale inden et valg. ”Ærgerligt, at der er ”gået Christiansborg i den”, for det betyder endnu et år med midlertidige bevillinger til Arbejdstilsynet og NFA”, siger Morten Skov Christiansen, næstformand i FH.
Fagbevægelsen: Alle på erhvervsskolerne har fortjent løn30.9.2022 16:02:44 CEST | Pressemeddelelse
Det er godt, at regeringen vil give de SoSu-studerende løn, mens de uddanner sig. Men der er behov for at give elevløn til alle kommende faglærte og for at forbedre uddannelserne – for ”vi har svigtet de unge på erhvervsskolerne”, siger Lizette Risgaard.
Regeringens 2030-plan er god for Danmark30.9.2022 09:14:43 CEST | Pressemeddelelse
”Det her er en ansvarlig plan, der løfter velfærden og sætter en god retning for Danmark.” Det siger formanden for Fagbevægelsens Hovedorganisation Lizette Risgaard i en kommentar til regeringens nye 2030-plan.
Fald i ledigheden i august nok en enlig svale30.9.2022 08:09:27 CEST | Pressemeddelelse
Ledigheden faldt en smule i august efter tre måneder med stigninger. Dansk økonomi befinder sig dog nu i et vendepunkt med udsigt til vækstpause og svagere udvikling på arbejdsmarkedet, herunder stigende arbejdsløshed. Derfor vil faldet i august desværre nok være en enlig svale. Vi kommer dog fra et stærkt udgangspunkt, siger Mette Hørdum Larsen, økonom i Fagbevægelsens Hovedorganisation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022